Bly maar aan in Parys, sê Bulle aan Stassen | Netwerk24
Wie is die rykste onder die groep superryk Formule Een-renjaers?
United en Chelsea versuur City se naweek
Manchester City se sokkerspan sal 'n rukkie langer moet wag om dié seisoen as die Engelse Premierliga se kampioen gekroon te word nadat hy Saterdag met 2-1 deur Chelsea geklop is en Manchester United Sondag in Birmingham vir Aston Villa met 3-1 pak g
Hy gaan glo sy kontrak tot die einde van Oktober 2022 verleng.
Terug winkel toe? Só koop SA nou aanlyn
Tegnologie, klere en huishoudelike toestelle is die drie dinge wat Suid-Afrikaners die meeste aanlyn koop.
Die jongste aanduidings is dat die wêreldekonomie vanjaar sowat 6,5% reële groei kan toon ná die resessie van 2020 wat 'n negatiewe syfer van net meer as 3,5% aandui.
'Covid-19 nét die begin: Pandora-kis van pandemies wag
Is jy pandemie-pê en virusvoos? Die koers van pandemies kan egter in die komende jare 'n wegholtrein raak, skryf Willemien Brümmer.
Blouwillemaandag: Hoofseun se skorsing steur hom glad nie
Aan al julle liefste mammies wie se dierbare pappies en liewe kindertjies gister per ongeluk vergeet het van Moedersdag, wil ek net sê geseënd is julle, want sonder julle sou hierdie plek woes en leeg gewees het (nou is hy net woes).
Wat kan jy doen vir demokrasie?
Enigiemand wat verlede week na Lucky Montana se getuienis voor die Zondo-kommissie geluister het, sal bly wees oor die Wet op die Finansiering van Politieke Partye.
Glam Guru: 'Vergeet gemaksone vir nuwe voorkoms'
Vandeesweek se deelnemer aan die voorkomstransformasiereeks Glam Guru wil die daad by die woord voeg.
Digter se 2de bundel is slim én ontroerend
Bernard Odendaal het met sy tweede bundel die noot hoog ingesit, maar nêrens word 'n vals klank geuiter nie. Hier is gewoon hartgrypend-mooi gedigte, skryf Joan Hambidge.
Riller wat nie maklik los nie
'n Dekade gelede het Terry Westby-Nunn haar uitsonder­like debuut, The Sea of Wise Insects­, op 'n niksvermoedende leserspubliek losgelaat.
'n Geskiedkundige ossewa spog nie net met 'n nuwe baadjie nie, maar ook met 'n nuwe tuiste.
Twee streeksinodes van die NG Kerk het 'n span van 13 bymekaargesit wat hul stapskoene aangetrek het om die Boesmanland-Camino aan te pak ten bate van die Red 'n Plaas-veldtog.
Deur Cobus Claassen 08 Maart 2019 15:54
Die belowende jong Bul-voorspeler Hendré Stassen gaan nie terugkeer Loftus Versfeld toe nie.
Hendré Stassen is verlore vir die Bulle. Foto: Gallo Images
Daar is op goeie gesag verneem die Franse klub Stade Français het die Bulle 'n ruim bedrag aangebied om Stassen se dienste permanent te bekom.
Die besluitnemers by Loftus het Stassen, wat tot 2021 'n Bulle-kontrak gehad het, reeds in kennis gestel hy hoef nie meer aan die einde van die maand vir Superrugby-diens in Pretoria aan te meld nie.
Die 21-jarige Stassen, wat ewe tuis op slot en flank is, het die afgelope paar maande groot opgang gemaak in Franse rugbykringe.
Hy is aanvanklik net aan Heyneke Meyer se span in Parys geleen, maar sy impak in Stade se agttal was sedertdien so invloedryk dat die voormalige Springbok-afrigter hom nou by die Bulle afgerokkel het.
Sy markwaarde het die hoogte in geskiet en die vooruitsig om by die Bulle met Lood de Jager, RG Snyman en Jason Jenkins mee te ding, het Stassen se loopbaanbesluit vergemaklik.
Die besluit kom op 'n tyd wat die Bulle sou kon doen met die Boksburg-bielie se fisieke spel.
De Jager en Snyman, dié franchise se twee voorste slotte, is albei beseer en ook Eli Snyman, wat hom verlede week uitstekend van sy taak gekwyt het teen die Leeus, kan nie môre teen die Haaie speel nie.
Die Bulle pak die besoekers nou met 'n saamgeflanste slotpaar van Jenkins en Hanro Liebenberg.
Stassen het verlede maand by Sun City by die groep aangesluit toe die Bulle 'n spanbousessie gehou het.
Dit was glo toe reeds duidelik dat sy kop Frankryk toe staan.
Die Blou Bulle Maatskappy (BBM) het kort daarna by navraag voet by stuk gehou dat Stassen 'n Bul bly.
"Hy het 'n kontrak met die Bulle en dit moet eerbiedig word. Ons het 'n leningsooreenkoms (met Stade) en dit is niks meer as dit nie," het die BBM gesê.
Afgesien van die kans om Meyer as 'n mentor te hê, vind Stassen glo aanklank by die voormalige Ierse slot en kaptein, Paul O'Connell, wat Stade Français se voorspelers afrig.
* Die Bulle het verlede seisoen ook afskeid geneem van die belowende slot Ruben van Heerden.
Van Heerden, wat soos Stassen 'n Junior Bok is, het 'n kontrak van drie jaar met die Haaie gesluit en is môre 'n plaasvervanger teen sy ou span.